### Beslutning

Anbefales.

Freddy Møller (D) stemte imod med bemærkning om, at solcelleanlæg ikke gavner klimaet.

### Sagsfremstilling

## Resume og sagens baggrund

Forslag til kommuneplantillæg nr. 3 til kommuneplan 2021 og Forslag til lokalplan nr. 583 for solcelleanlæg ved Egemarke Gods ved [adresse] har været offentligt fremlagt i perioden den 12. juli til den 16. september 2022 samt med en yderligere forlængelse til den 7. oktober 2022 pga. en indsigelse fra statslig myndighed. Indsigelsen er nu frafaldet, og sagen lægger op til Kommunalbestyrelsens endelige vedtagelse af planerne.

Kommunalbestyrelsen besluttede den 22. juni 2022 at godkende kommuneplantillæg nr. 3 til kommuneplan 2021 samt lokalplan nr. 583 til offentlig fremlæggelse.

## Indstillinger

Direktøren indstiller at:

1. Forslag til tillæg nr. 3 til [adresse] 2021-2032 for et anlægsområde til Teknisk anlæg vedtages endeligt,
2. Forslag lokalplan nr. 583 for solcelleanlæg ved Egemarke Gods, [adresse], vedtages endeligt.
3. Administrationen bemyndiges til at foretage evt. redaktionelle rettelser til planerne  inden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Margrethe Carlsen får en samlet størrelse på i alt ca. 100 ha og vil kunne producere, hvad der svarer til cirka 30.000 husstandes årlige elforbrug. Anlægget forventes at have en funktionstid på  ca. 30 år, hvorefter arealerne tilbageføres til den nuværende landbrugsanvendelse.  Arealerne imellem og under solcellepanelerne vil fremstå græsklædte og afgræsses af dyrehold.

*Indsigelse fra statslig myndighed til kommuneplantillægget*Bolig- og Planstyrelsen har på vegne af Miljøstyrelsen i høringsperioden fremsendt en indsigelse til kommuneplantillægget (jf. planlovens § 29, stk. 1). Indsigelsen begrundes i, at tillægget vurderes at være i strid med de landskabelige interesser, større uforstyrrede landskaber, hvor der som udgangspunkt ikke kan placeres tekniske anlæg. En indsigelse fra en statslig myndighed medfører veto imod vedtagelse af kommuneplantillægget.

Administrationen og Miljøstyrelsen har efter høringsperiodens ophør været i dialog omkring tilretning af kommuneplantillægget mhp. en supplerende redegørelse og visualisering samt ny afgrænsning af rammeområdet. Miljøstyrelsen har efterfølgende frafaldet indsigelsen, hvorefter kommuneplantillægget kan vedtages endeligt.

Indsigelsen fra Miljøstyrelsen har givet anledning til at justere rammeområdet samt tilrette teksten i rammebestemmelsen i kommuneplantillægget. Statslig indsigelse, opfølgning på statslig indsigelse med det tilrettede rammeområde og rammebestemmelser samt frafald af indsigelse er vedlagt som bilag 5.

Dialogen med Miljøstyrelsen førte også til en anbefaling fra styrelsen om at overveje behovet for at revidere arealudpegningen i det åbne land samt det specifikke landskabskarakterområde, [adresse], i [adresse] landskabskarakteranalyse ved næste kommuneplanrevision.

*Kommuneplantillægget*Den nye afgrænsning af rammeområdet i nordøst er fremkommet med afsæt i hensynet til naturen, de udpegede økologiske forbindelser, det nærtliggende sommerhusområde i [adresse] samt respektafstanden til nabokommunens udpegning for bevaringsværdige landskaber. På baggrund af denne afgrænsning er det samlede areal på solcelleanlægget reduceret fra 110 ha til 100 ha. Det reviderede kommuneplantillæg nr. 3 for solcelleanlæg ved Egemarke Gods, [adresse] med visualiseringer er fremlagt på bilag 1.

Administrationen vurderer at justeringerne i kommuneplantillægget, som er fremkommet på baggrund af den statslige indsigelse ikke giver anledning til en fornyet høring jf. planlovens 27, stk. 2 nr. 2.

*Lokalplanen*Justeringerne i rammeområdet og rammebestemmelserne i kommuneplantillægget afstedkommer konsekvensrettelser til lokalplanens afgræsning samt specifikt i bestemmelserne §8.3 og §8.4 Ubebyggede arealer, beplantning og hegning omkring beplantning og artsvalg. Derudover kan der forekomme andre administrative og redaktionelle rettelser. Forslag til lokalplan 583 for et solcelleanlæg ved Egemarke Gods, [adresse] kan ses i bilag 2.

Administrationen vurderer, at konsekvensrettelserne i lokalplansforslaget, som er fremkommet på baggrund af justeringerne i kommuneplantillægget, ikke giver anledning til en fornyet høring jf. planlovens 27, stk. 2 nr. 2.

*Miljøvurdering*
Samtidig med offentliggørelsen af planforslagene offentliggjorde kommunen afgørelse om, at planforslagene ikke skal gennemgå en miljøvurdering.

*Offentlig høring*
Planforslagene har været fremlagt i 13 ugers høring fra den 12. juli til og med den 7. oktober 2022. Der er modtaget i alt 8 høringssvar inkl. indsigelsen fra statslig myndighed fra hhv. Miljøstyrelsen (Arter og Naturbeskyttelse), [adresse], Grundejerforeningen Havnsø Park, Miljøforeningen Havnsø-Føllenslev samt beboere i nærområdet. Alle høringssvar er samlet i bilag 3 og hvidbogen med administrationens anbefalinger og bemærkninger er vedlagt som bilag 4.

Høringssvarene omhandler i hovedtræk følgende emner:

* Afstanden til nærmeste beboelse.
* anvendelse af landbrugsarealerne til kommercielt jordbrug uden for lokalplanområdet med udbringning af gylle og de gener det medfølger.
* Forslag om at udvikle landbrugsarealerne mellem solcelleanlægget og [adresse] til rekreativt naturområde, sansehave, mm.
* Opfordring til at de opstillede solcelleanlæg produceres under acceptable forhold i menneskerettigheder og FN's verdensmål.
* Krav om medejerskab til solcelleanlægget i lokalområdet.

Ud over indsigelsen fra Miljøstyrelsen, som har givet anledning til planmæssige rettelser af kommuneplantillægget, giver ingen andre høringssvar anledning til ændringer eller justering af plangrundlaget.

Administrationen foreslår at kommunen, projektholder og lokalsamfundet i [adresse] Føllenslev går i dialog om administration og tiltag i forbindelse med VE-lovgivningens grønne pulje og at opfordringer og forslag fra høringssvarene fremlægges for projektholderen.

*Administrationen anbefaler*

Administrationen anbefaler at kommuneplantillægget vedtages med de justeringer, der følger af Miljøstyrelsens grundlag for at frafalde indsigelsen, jf. bilag 5.

Administrationen anbefaler tillige, at lokalplanen vedtages med de konsekvensrettelser, der følger af ændringerne i kommuneplantillægget.

## Økonomiske konsekvenser

Ingen.